section_heading: 1998. – 2000. Posljednji studijski album prije raspuštanja benda
paragraph_text: Na dodjeli rock nagrade Crni mačak u Rijeci 28. veljače 1999. oblikovna skupina Božesačuvaj, koja je oblikovala omot albuma Put do srca sunca, osvojila je nagradu za najbolje oblikovan omot rock albuma izdanog u 1998. godini. Poslije Porina grupu je napustio gitarist Zoran Čalić. Za izbore 3. siječnja 2000. Bare se uključio u kampanju SDP-a i HSLS-a te zajedno s još nekolicinom rock grupa sudjelovao u projektu "Budi ponosan" koji je doživio vrhunac koncertom u Domu sportova 22. prosinca 1999. Na samom kraju 1999. Majke su izdale pjesmu "Budi ponosan" u novoj verziji povodom svoje petnaeste godišnjice postojanja.